S.A. Polisie en Swerwerspeurderreeks
S.A. Polisie en Swerwer-speurder reeks bestaan eintlik uit twee reekse naamlik:
S.A. Polisie reeks (Kobus Roode)
asook Swerwer-Speurder reeks (Obed de Swardt)
Een van ons groot skrywers, Braam le Roux is in die fleur van sy lewe oorlede voordat hy of die S.A. Polisie reeks of Swerwer-Speurder reeks kon voltooi. Daar was so ‘n halfdosyn stories beskikbaar en het die uitgewers van Sirkel Publikasies (Victor van Wyk) dit goed gedink om die twee reekse met mekaar af te wissel. Die karakters het dus al om die uitgawe gewissel.
Hier volg ‘n lys van die boeke in die Swerwer-speurder reeks: (Obed de Swardt)
No 01 - Riete in die wind
No 03 - Wraak is myne - Braam le Roux
No 05 - Met ‘n druppel wyn - Braam le Roux
No 09 - Sterf om twaalfuur - Braam le Roux
No 12 - Kettings vir die siel -Braam le Roux
No 14 - Twee rye spore -Gys van Graan
No 16 - Beeldskone erfgenaam - Gys van Graan
No 18 : ‘n Fortuin op die spel - Gys van Graan
No 20 - Die verlore Burggraaf - Gys van Graan
No 22 - Dreigement uit die dode - Gys van Graan
No 23 - Die glimlag van gevaar - Gys van Graan
No 24 - Bloedig die donker - Gerrie Radlof
No 26 - Kiem van die dood - Gerrie Radlof
No 27 - Die bloedhonde blaf - Gerrie Radlof (Aangedui as Swerwer-speurder reeks alhoewel Kobus daarin verskyn)
No 29 - Die dood het vlerke -Gerrie Radlof
No 30 - Die geheim in die graf - Gerrie Radlof No 31 - Die dood kruip nader - Gerrie Radloff
Hier volg ‘n lys van die boeke in die S.A.Polisie reeks: (Kobus)
No 02 - Monster uit die mis - Braam le Roux
No 04 - My metgesel die dood - Braam le Roux No 06 - Vallei van wit beendere - Braam le Roux No 07 - Rivier van onheil - Braam le Roux
No 08 - Terwyl die nagwolf huil - Braam le Roux
No 10 - Vrou van skarlaken - Braam le Roux No 11 - Geen galg vir jou - Braam le Roux No 13 - Een uur vir Satan - Braam le Roux No 15 - Glimmende skedels - Braam le Roux No 17 - Vrou in die skaduwees - Braam le Roux
No 19 - Reën oor die berge - Braam le Roux No 20 - Die verlore Burggraaf - Gys van Graan (Aangedui as S.A. Polisie reeks alhoewel Obed daarin veskyn)
No 21 - Die band van bloed - Braam le Roux
No 25 - Nag van geen genade - Gerrie Radlof
No 28 - Die slange van Tumara - Gerrie Radloff No 32 - Die skatte van Monomotapa - Gerrie Radloff No 33 - Gees van die toordokter - Gerrie Radloff No 34 - Moord in die myn - Gerrie Radloff No 36 - Die Baron van die Namib - Meiring Fouché
No 37- Aasvoëls van die Kalahari - Meiring Fouché
No 38 - Wraak uit die verlede - Meiring Fouché
Hier volg ‘n lys in die S.A. Polisie en Swerwer-speurder reeks:
No 1 : Riete in die wind- Braam le Roux
No 2 : Monster uit die mis - Braam le Roux
No 3 : Wraak is myne - Braam le Roux
No 4 : My metgesel die dood - Braam le Roux
No 5 : Met ‘n druppel wyn - Braam le Roux
No 6 : Vallei van wit beendere - Braam le Roux
No 7 : Rivier van onheil - Braam le Roux
No 8 : Terwyl die nagwolf huil - Braam le Roux
No 9 : Sterf om twaalfuur - Braam le Roux
No 10 : Vrou van skarlaken - Braam le Roux
No 11 : Geen galg vir jou - Braam le Roux
No 12 : Kettings vir die siel - Braam le Roux
No 13 : Een uur vir Satan - Braam le Roux
No 14 : Twee rye spore- Gys van Graan
No 15 : Glimmende skedels - Braam le Roux
No 16 : Beeldskone erfgenaam - Gys van Graan
No 17 : Vrou in die skaduwees - Braam le Roux
No 19 : Reën oor die berge - Braam le Roux
No 20 : Die verlore Burggraaf - Gys van Graan
No 21 : Die band van bloed - Braam le Roux
No 22 : Dreigement uit die dode - Gys van Graan
No 23 : Die glimlag van gevaar - Gys van Graan
No 24 : Bloedig die donker - Gerrie Radlof
No 25 : Nag van geen genade - Gerrie Radlof
No 26 : Kiem van die dood - Gerrie Radlof
No 27 : Die bloedhonde blaf - Gerrie Radlof
No 28 : Die slange van Tunara - Gerrie Radloff
No 29 : Die dood het vlerke - Gerrie Radlof
No 30 : Die geheim in die graf - Gerrie Radlof No 31 : Die dood kruip nader - Gerrie Radlof
No 32 : Die skatte van Monomotapa - Gerrie Radlof
No 33 : Gees van die toordokter - Gerrie Radlof
No 34 : Moord in die myn - Gerrie Radloff
No 35 : Vrees vannag - Gerrie Radloff
No 36 : Die baron van die Namib - Meiring Fouché
No 37 : Aasvoëls van die Kalahari - Meiring Fouché
No 38 : Wraak uit die verlede - Meiring Fouché
S.A. Polisie en swerwer speurder reeks no 1Riete in die wind - Braam le Roux
Skielik gooi die boot ‘n ruk en ‘n swaai. Oombliklik besef Gustav dat die watermuur hom geraak het. Ineens besef hy dat die stukke hout, dooie stompe, teen die boot vasspoel. Dit bruis en stamp hier om hom en hy voel hoe dat die een spaan uit sy greep geruk word. Takke piets hom in sy gesig, en op daardie oomblik besef hy dat hy onder die takke aan die eiland se kant van die rivier ingespoel word. Hy het nou geen meer beheer oor die boot nie. En hy weet dat die groot vloedwaters wat hy verwag het, nou hier is. Hy voel ineens magteloos teen die water wat aan die boot trek en ruk en nou dreig om dit om te smyt.
S.A. Polisie en swerwer speurder reeks no 2Monster uit die mis - Braam le Roux
Die Maelo beweeg op daardie oomblik vinnig, en ‘n sekonde later weergalm die grotkelder - ‘n skoot klap. Nog ‘n skoot volg ‘n gedeelte van ‘n sekonde later. Die twee weerklanke smelt saam en dawer deur die grot. Die meisie gil en hardloop vorentoe. Kobus sien hoe die oubaas met sy linkerhand na sy bors gryp, hoe dat die rewolwer uit sy hand val. Hy sien die rook uit die Maelo se rewolwer borrel. Toe die grysaard val, is Tersa by. Met ‘n kreet werp sy haar op die ou man se bors.
S.A. Polisie en swerwer speurder reeks no 3Wraak is myne - Braam le Roux
Arno hoor die geroep om hulp. Hy aarsel nie langer. Behendig stuur hy die boot langs die gestalte verby. Dan leun hy vinnig vooroor en gryp die persoon om die arms. Die persoon voel slap in sy hande en hy kan die gesig nog nie uitmaak nie. Hy voel ineens nat hare in sy gesig, en dan steub hy soos hy poog om die liggaam uit die water te lig. Skielik voel hy hoe twee hande hom om die nek vasgryp en oor die rand van die seilskip trek. Hierdie keer is dit Arno wat skree, want te laat besef hy dat hy in die see ingeruk word. Hy maak met die koue water kennis, en die hande het hom nog agter die kop beet. Arno slaan sy arms om die persoon se lyf en skree, maar toe hy sy mond oopmaak, sluk hy die eerste soutwater. Hy hou sy asem op, maar dit voel vir hom op die persoon vir hom met opsel al dieper en dieper die see intrek.
S.A. Polisie en swerwer speurder reeks no 4S.A. Polisie reeks (Kobus)My metgesel die dood - Braam le Roux
..skielik wor die pistool weggeruk en hy hoor hoe iemand wat hard asemhaal in die gang afhardloop. Met een sprong is Kobus by die deur. Hy ruk dit oop. ‘n Oomblik later sien hy die figuur op die plafon spring. Dit is die gestalte van ‘n man met ‘n rooi tas, Saada. Hy steek skielik vas toe hy Kobus by die kompartement sien uitloer, en vinnig word twee skote na mekaar afgetrek. Kobus het sy kop egter teruggeruk to Saada nog skaars korrel gevat het. S.A. Polisie en swerwer speurder reeks no 5Met ‘n druppel wyn - Braam le Roux
“Gee my ook een!... Ek sterf van die dors!... Ek wil net een hê” “Daar’s baie water” terg Obed.
“Water kan hierdie soort dors nie les nie” sê die meisie en haar oë is verlangend op die sigaret gerig. “Waarom sal ek dit aan julle gee? Ek behoort geen genade te betoon nie. Julle het ‘n aanslag op my lewe gedoen.”
Die man begin kreun en smeek. “Ons was bloot huurlinge...ons het dit nie beplan nie,” grom hy. Obed vryf die daggasigaret feitlik onder sy neus.
S.A. Polisie en swerwer speurder reeks no 6Vallei van wit beendere - Braam le Roux
Kobus weet nou wat hy moet doen. Hy beweeg in hulle rigting, rats, net toe die eerste een in die tonnel inbuk. Die ander een staan sy beurt en afwag. Die voorste een het geen tree gevorder nie, toe klap die byl in Kobus se hand teen die agterkop van die ander Mtagati. Die Mtagati gil en wil omdraai, maar ‘n tweede hou tref hom op sy kop en hy sak inmekaar.
Kobus kon niks voor hom sien nie, maar hy slaan maar wild met die byl. Hy kom tree vir tree nader, en skielik voel hy hoe die byl been en vleis raak. Daar is ‘n uitroep van pyn en ‘n liggaam val hier voor sy voete neer.
S.A. Polisie en swerwer speurder reeks no 7Rivier van onheil - Braam le Roux
Kobus slaag daarin om die man met sy linkerhand voor die bors te gryp. Hy trek die gesig nader na hom toe, totdat hy hom dof-werg kan sien. Dan slaan hy met alle geweld na die gesig van die man wat hortend en grommend asemhaal soos ‘n dier. Sy vuis tref die man op die neus. Die kop ruk terug en onmiddellik verslap sy greep op Kobus se keel. Nog ‘n vuishou tref Kobus se aanvaller op die ken en dit is hard genoeg om enige man aan die slaap te sus, maar nie vir Mike Scott nie.
Mike is van die duiwel besete. Dit is asof hy weet dat hierdie sy laaste kans is, sy laaste hoop om van die galg af weg te bly, sy laaste hoop om hul organisasie te red. As Kobus en Joey nie meer daar is nie, kan hulle ongehinderd voortgaan.
S.A. Polisie en swerwer speurder reeks no 8Terwyl die nagwolf huil - Braam le Roux
Kobus sien hoedat die skaduwee vanuit die donkerte onder die groot boom op hom afspring. Onmiddellik besef hy dat dit te laat is om weg te buk. reeds spring iets teen sy bors vas en die volgende oomblik tref die kolf van ‘n geweer hom teen sy arms. dit klap en dit voel vir Kobus of die kolf die bene in sy voorarm morsaf gebreek het. Hy steier terug, val die volgende oomblik op die grond en skuif ‘n hele entjie teen die steilte af. Net voordat Kobus tussen die takke in die bosse inrol, sien hy wie dia aanvaller is...
S.A. Polisie en swerwer speurder reeks no 9Sterf om twaalfuur - Braam le Roux
Obed besef dat sy laaste uur aangebreek het. Hy skuif sy hande voor sy oë en wag vir die skoot. Hy weet dat niks hom nou kan red nie. Dit sal nie help om vooroor te val nie. Binne ‘n sekond of wat sal die skoot knal, en die koeël sal waarskynlik sy hart deurboor.
Werner se rewolwerloop ruk effens omhoog en dan is daar skielik ‘n klikgeluid. Die man staan haastig terug en gee ‘n uitroep van teleurstelling. Obed beweeg blitsig vorentoe. Binne ‘n gedeelte van ‘n sekonde het hy besef dat daardie klikgeluid sy lewe gered het. Hy gooi hom vorentoe en dan volg nog ‘n klikgeluid.
S.A. Polisie en swerwer speurder reeks no 10Vrou van skarlaken - Braam le Roux
Kohlle kom orent met ‘n baksteen in sy hand, maar Kobus is hierdie keer vir hom te vinnig. Hy slaan na die voorarm van die swart hand wat daardie baksteen omklem. Die dnuppel wat Kobus van die nagwag afgeneem het, kom nou goed van pas en dit klap dof toe hout teen been , spier en vlees raak. So geweldig is die hou, dat die baksteen uit Kohtle se hand val. Die swarte is egter nog nie gestuit nie. Met iets soos ‘n brulgeluid spring hy vorentoe en hy swaai ‘n regtervuis na Kobus se kop. Weer buk Kobus laag en toe hy die swart liggaam hier by hom voel, klap sy linkervuis dof in Kohtle se maag. Dit is ‘n hikgeluid, maar dit maak nie eintlik vir Kohtle seer nie. Hy gryp na die bukkende figuur en slaag daarin om Kobus se baadjie vas te gryp. Nou ruk hy die jong konstabel nader en terselfdertyd gryp hy na die knuppel in Kobus se hand.
S.A. Polisie en swerwer speurder reeks no 11Geen galg vir jou - Braam le Roux
Die byl kap woes deur die lug. Kobus val egter voor die Mtagati se voete plat. Die byl sny deur die lug en die Wit Mtagati tuimel oor Kobus se liggaam. Die halfnaakte wit figuur rol tot onder, tot teen die water. Hy spring dadelik op, maar skaars is hy op sy voete of Kobus swaai sy strydbyl. Hy dink nie meer aan die Wit Mtagati as ‘n ontsnapte nie, ter doodveroordeelde wat lewendig teruggebring moet word nie. Nee, vir hom is die Mtagati ‘n persoonlike vyand, ‘n bloeddorstige wat trag om die land se gesag te ondermyn, wat onskuldige mense tot ‘n pappery gekap het, wat Frieda Erlank in sy mag het, as hy haar nie al doodgemaak het nie.
S.A. Polisie en swerwer speurder reeks no 12Kettings vir die siel - Braam le Roux
Dreyer maak sy oë stadig oop. Eers kyk hy na die konstabel, dan na Constance. Hy kyk vir sekondes vas in die groen-blou oë van die man wat nog altyd sy redding was. Hy weet dadelik dat dit Constance is en glimlag.
Hy ontbloot sy regterarm vinnig en draai sy hempsmou so dat dit styf oor sy bo-arm trek. Die “dokter” kan homself hoor asemhaal. Hy bring die inspuitingsnaald nader, tot by die aar wat in die waai van die arm uitbult. Dan een vinnige beweging en die naald bars deur die aar. Die vloeistof word in die aar geledig, en vinnig en behendig trek die “dokter” die naald uit. Hy draai om en gryp ‘n stukkie watte in ‘n glasbakkie en druk dit op die klein gaatjie in die arm waardie bloed wil uitsypel. Dreyer buig sy arm en sy oë val toe. Hy gee ‘n vinnige kreun en dan is hy doodstil.
Sonder ‘n woord draai die “dokter” om en stap by die deur uit.
S.A. Polisie en swerwer speurder reeks no 13Een uur vir Satan - Braam le Roux
Met ‘n hart wat ‘n paar kloppe mis, beweeg Kobus by die deur in en ‘n oomblik later bevind hy hom in ‘n donker vertrek. Hy kan sy hand nie hier voor sy oë. Dit is of die duisternis soos ‘n dik vloeistof om hom vaskleef. Kobus begin soek na ‘n vuurhoutjie en dan skielik weerklink ‘n dreigende gegrom uit die duisternis.
Dit is ‘n woedende geknor en Kobus dink dadelik om die hond wat so luidskeels geblaf het. Dit gaan vir Kobus of daardie geknor van ‘n tamaai hond afkomstig is. Kobus neem een tree agteruit. As dit een van daardie groot Deense reuse is, staan Kobus net reg vir ‘n stormloop en die goed vang gewoontlik na die keel.
S.A. Polisie en swerwer speurder reeks no 14Twee rye spore- Gys van Graan
Dit is donker in die gang en aan weerskante is daar deure. Obed druk hulle so ver hy gaan, maar nêrens gewaar hy ‘n trap na benede nie. Net toe hy weer by ‘n vertrek inloer, hoor hy ‘n geluid agter hom wat onwillekeurig sy nekhare laat rys. Dit klink soos ‘n dierlike geroggel of die sinnelose keelklanke van ‘n doodfstom idioot. Hy swaai so vinnig om dat hy sy balans verloor. Sy linkerhand gryp na die deurkosyn om hom te stut... en dan sien hy die kort breë gedaante, meer aap as mens, half gebukkend, sy dik gespierde arms grypend uitgesteek, op hom afkom.
S.A. Polisie en swerwer speurder reeks no 15Glimmende skedels- Braam le Roux
Kobus luister aandagtig. Die krieke gaan voort met hul krasserige koorsange. Dit voel vir hom ineens of daar iemand in die donkerte voor hom skuil. Hy dink daaraan: As hulle hom wil doodmaak, hom wil inwag, is hierdi enet die regte plek om hom voor te lê. Hulle weet dat hy hierheen moet terugkom. ‘n Gevoel van koue vrees pak Kobus ineens beet. Sy perd roer onder hom en hy buk en streel die geleende dier oor die slanke nek. Daar by die wit geboutjie waarin Pieter se lyk lê, het die krieke eenklaps hulle sang gestaak. Hier om en by Kobus sanik die insekte egter nog voort.
S.A. Polisie en swerwer speurder reeks no 16Beeldskone erfgenaam - Gys van Graan
Sonder ‘n woord mik Obed na die tafel waarop die twee kerse staan. Dit lyk egter asof Stiggie sy plan kan raai, want die boef spring op hom af met uitgestrekte arms. Obed pluk hom tussen sy lyf en Klem se rewolwer in en duik blitssnel onder die tafel in. Hy laat stiggie los en swaai die tafel op sy kant sodat dit in sy lengte regop staan. Die kerse waai deur die lug en die vertrek is in donkerte gehul. Dit duur ‘n rukkie voor Obed se oë aan die sduister gewoond rak. Wat hy egter in die doflig sien, laat hom soos ‘n veer agter die tafel uitwip. Klem gewaar die beweging en sy spottende stem kom sterk deur die stilte.
S.A. Polisie en swerwer speurder reeks no 17Gestalte in die skemer- Braam le Roux
Voetjie vir voetjie kruip hy teenaan die toonbank langs, todat ‘n tree hom van die deur af skei. Net een sprong en hy kan buite wees. Hy staan ‘n oomblik na sy asem en snak en maak hom gereed vir die sprong. Erens buite slaan ‘n kerkhorlosie vieruur en skielik lui die telefoon op die Sersant se lessenaar.
Hy tel die spreekbuis dadelik op. Lukas is gereed om die sprong te gee. Net voor hy spring, draai die knop van die deur hier teenoor die toonbank waar Kobus Roode slaap. Die bankklerk verstyf in sy spore, maar toe hy sien dat die deur van die vertrek begin oopgaan, spring hy.
S.A. Polisie en swerwer speurder reeks no 18’n Fortuin op die spel - Gys van Graan
Skielik skiet ‘n flitstraal deur die donker en Obed sien die oop venster en ‘n hand wat die gordyne opsyskuif. Die weerkaatsing van die lig op ‘n edelsteen laat hom besef dat dit Pierre is. Nols se kop word in die ligbaan sigbaar en ‘n ruk lank tuur hy die vertrek binne onderwyl Pierre die ligstraal deur die donker laat swaai. albei klim na binne en die lig speel teen die kamermure, kom op een plek tot rus en ‘n hand druk teen die houtpaneelwerk.
Die lig beweeg weer. In die straal daarvan kan Obed die geheime kruis van Louis Buhle se voorvaders sien. Die lig val al voller op die ruimte. Eenklaps verdwyn die lig en die elektriese lamp gaan in die eetkamer aan.
S.A. Polisie en swerwer speurder reeks no 19Reën oor die berge- Braam le Roux
Blitsvinnig staan die man op, en voordat Kobus iets kan doen, word sy voete onder hom uitgeduik. Nou is dit Kobus wat met die grond kennis maak. Die man klouter bo-op hom en begin slaan. Die meeste houe tref Kobus egter op die lyf.
Kobus slaag na ‘n rukkie daarin om die man van hom af weg te stamp. Toe Kobus egter orent spring, is sy opponent ook reeds op sy voete, en hy storm blindelings op Kobus af. Kobus kan nie verstaan waarom hy nie sy rewolwer gebruik nie.
Hierdie keer stuur Kobus sy vuiste behendig uit en die man loop teen ‘n linker vas en toe sy kop agteroor ruk, volg Kobus met ‘n regter op wat hom op die gorrel vang. Die man stort agteroor en bly lê
S.A. Polisie en swerwer speurder reeks no 20Die verlore Burggraaf - Gys van Graan
Uit die donker van die nag tref die onheil vir Obed de Swardt , die kranige Swerwer-speurder, wat reeds vroeg in sy lewe oorlog verklaar het teen misdaad.
(Obed de Swardt - Swerwer-Speurder reeks )
S.A. Polisie en swerwer speurder reeks no 21Die band van bloed- Braam le Roux
“Hy is hier teen die bult iewers” roep Falconer uit. Kobus spring uit en nael so al wat hy kan in die rigting waar Witvoet afgeval het. Agter hom klap ‘n skoot en die koeël trek vlak by hom verby. Hy hardloop nog ‘n paar tree voluit en probeer se bolyf heen en weer beweeg om sy rug nie so ‘n maklike teiken te maak nie. Nog ‘n skoot knal, maar hy voel niks nie. Dan hoor hy hoe ‘n venynige stuk lood in die grond tussen sy voete ploeg. Falconer skiet te akkuraat met die geweer! Hy swaai skerp weg, hardloop teen die skuinste van die ronding van die rant af en as dit te steil word om op sy voete te bly, spring hy.
S.A. Polisie en swerwer speurder reeks no 22Dreigement uit die dode - Gys van Graan
Vyf Suid-Afrikaners spring agter die vyandelike linie uit hul brandende vliegtuig tydens die Koreaanse oorlog. Hulle bereik veilig die grond maar toe die V.V.O. magte die vyand met ‘n hewige spervuur terugdryf, verdwyn Charl Verwey en word nooit gevind nie.
Terug in Suid-Afrika stig die viermanskap ‘n sindikaat om hul kapitaal -soos hulle in Korea besluit het - in waagsame onderneminge te belê. Maar dan begin die dreitelegramme. “Julle het my agtergelaat om te sterf” lui die eerste, en dit is onderteken met die naam van Charl Verwey.
Een van die viermanskap roep die hulp van sy vriend, Obed de Swardt, die Swerwer-Speurder, in om vas te stel waar die dreigemente vandaan kom. Maar dit bly nie net by dreigemente nie - en eers na geweldpleging, moord en brandstigting, word die geheim opgelos.
S.A. Polisie en swerwer speurder reeks no 23Die glimlag van gevaar - Gys van Graan
Hy word gered deur ‘n aanvallige nooientjie- wat later vir hom ‘n groot verrassing besorg. Op ‘n eienaardige manier beland hy in die verre Kongo (nou Zaire) net toe die eerste stuiptrekkings van die latere onluste daar merkbaar word.
Daar in die Kongo kom hy teenoor duistere, geheimsinnige magte te staan en het hy ‘n paar besondere noue en pynlike ontkomings
S.A. Polisie en swerwer speurder reeks no 24Bloedig die donker- Gerrie Radlof
Daar is ‘n gefluitster in die vertrek, maar so sag dat Obed nie kan hoor wat hulle sê nie. Obed hoor die geskuifel van skoene, maar dit klink nie of die geluid in sy rigting beweeg nie. Hy wag. Die hele huis is stil.
Dan klap die voordeur. Duidelik hoor hy harde voetstappe op die stoep en dan op die gruispad in die tuin. Nog staan hy stil, want hiervandaan kan hy nie vasstel of dit een of meer as een persone is wat daar hardloop nie. Dalk is dit ‘n slim set. Dalk probeer hulle hom om die bos lei. Een wag miskien hier binnekant.
S.A. Polisie en swerwer speurder reeks no 25Nag van geen genade - Gerrie Radlof
Kobus het die loop van die klein rewolwer saam met die flitslig opgedraai. Nou trek hy die sneller. Die koeël klap teen die sinkplaat. Op daardie oomblik gil Annie ook hoog en luid want die aap is skaars vier tree van Kobus af. Kobus swaai die pistool op. Weer trek hy die sneller. Dit lyk vir hom asof die gorilla effens ruk, maar ongesteurd kom hy nader. Weer trek Kobus
die sneller, maar dit lyk of die dier die hou nie eens voel nie - asof Kobus net sowel kon misgeskiet het.
Die lang arm word uitgesteek. Die kort vingers van die regterhand krul om Kobus se kop. Weer gil Annie hard en ‘n geklets en gebabbel ontstaan tussen die ander ape en diere in die koue rondom hulle.
S.A. Polisie en swerwer speurder reeks no 26Kiem van die dood - Gerrie Radloff
S.A. Polisie en swerwer speurder reeks no 27Die bloedhonde blaf - Gerrie Radloff
Goernich stap weer stadiger en luister aandagtig maar sy rug is op Kobus gedraai!
Kobus aarsel nie. Hy spring van die boom af weg en eers met die tweede sprong hoor Goernich hom. Die man swaai om, maar toe is Kobus al op hom en hy slaan soos ‘n besetene mat albei vuiste eers in die man se maag en dan na sy gesig. Amper indieselfde beweging gryp hy na die geweer en sy hele liggaam swaai om soos hy dit uit die ander se greep ruk. Hy het dit aan die loop beet en hou aan met swaai onderwyl hy die geweer in die lug opslinger.
Goernich gil meteens en hy probeer koes, maar die kolf tref hom teen die skouer. Hy steier eenkant toe. Kobus ruk die geweer op en tref Goernich hard teen die kop. Die man slaan voluit op die sagte grond neer en bly roerloos lê
S.A. Polisie en swerwer speurder reeks no 28Die slange van Tumara -Gerrie Radloff
S.A. Polisie en swerwer speurder reeks no 29Die dood het vlerke -Gerrie Radloff
So vinnig as wat hy kan, maar met so min lawaai as moontlik, hardloop Obed de Swardt terug in die rigting van die motor. Hy het nie te ver daarvandaan uitgespring nie, want hulle het om ‘n draai gegaan. Toe hy die motor weer sien, is hy skaars tien tree daarvandaan.
Die parkeerligte brand nog en hy kan die plek tussen die bome sien waar Davis ingestap het. Enige oomblik sal Ekkie natuurlik om die draai daar anderkant kom.
S.A. Polisie en swerwer speurder reeks no 30
Die geheim in die graf - Gerrie Radloff (lees ook Oloff die Seerower-reeks deur Gerrie Radlof)
Die struike kraak van die motor se kant af. Toe Jagter op die graskol verskyn, het die getroue hond reeds gesien in watter penarie sy baas verkeer. Sy aanval is so vinnig dat sy vorm skaars onderskei kan word - dit is net ‘n grys skaduwee wat skielik krappend, skeurend en knorrend in ‘n orkaan van vlymskerpe naels en slagtande tussen hulle invlieg.
Hulle gil. Hulle rewolwers is almal in hulle sakke. Hulle probeer wegkom, maar dan steier ‘n paar van hulle teen die grond soos Obed hulle van hom af wegstamp. ‘n Oomblik later duik hy na die struik waar hy sy rewolwer laat val het. Dit is nog daar. Hy swaai om en vuur ‘n paar skote in die lug af. Tegelykertyd roep hy na Jagter. Dit lyk eers asof die hond vir die eerste keer grondvat. Net eenkeer kyk hy half teleurgesteld na Obed en dan kom hy stertswaaiend nader.
S.A. Polisie en swerwer speurder reeks no 32 Die skatte van Monomotapa- Gerrie Radloff
En dan, tot Kobus Rhoode se ontsteletenis, hoor hy die geklap van perdepoote agter hom. Nie vir ‘n oomblik twyfel hy daaraan dat dit Krymauw is wat langer by die kamp vertoef het as wat hy verwag het nie. Dit plaas hom in ‘n netelige posisie: Krynauw agter en Komutu voor.
Sy eerste reaksie is om die perd uit die pad te pluk maar hy besin hom dadelik. Krater kom openlik aangejaag. Komutu verwag hom dus. Komutu sal nie sonder meer begin skiet nie.
Met een sprong is Kobus in die saal. Hy kap die arme dier ‘n geweldige hou in die lieste en met kragtige spronge is die perd binne oomblikke in volle vaart.
.A. Polisie en swerwer speurder reeks no 33Gees van die toordokter - Gerrie Radlof Die rooi vampier buk by sy slagoffer en die swarte skree wild en woes. Hy sien die tande van die dierasie wat tussen die rooi hare uitsteek, en hy sien die rooi oë wat soos kole vuur op hom gloei. Die dierasie kniel by hom en dan druk hy met sy groot hande die kom van die swarte plat. Die knieë is op die arme swarte se bors.
Die vuil-geel slagtande kom nader. Die swarte kan alles in die lig van ‘n byna vol maan sien. Die tande sny soos messe deur sy keel. Hy voel hoe dit diep in sy nek ingedruk word. Een van die tande deurboor sy slagaar en dan is dit dat sy geskreeu ‘n geroggel word.
S.A. Polisie en swerwer speurder reeks no 35Vrees vannag - Gerrie Radlof (lees ook Oloff die Seerower-reeks deur Gerrie Radlof)
Obed draai links - maar hy hou aan met draai. So vinnig is die beweging dat hy die eerste van die twee getref het nog voordat hulle selfs daarvan bewus is dat hy hulle aanval. Die kêrel steier teen die ander vas, en toe nommer twee sy regterhand uit sy sak ruk, sink Obed sy linkervuis in sy maag weg. Die man krul van die pyn. Hy slaan sy hande oor sy maag saam en dit gee Obed geleentheid om die kêrel, Klaas, twee vinnige houe teen die kop toe te dien. In sy haastigheid om by Alan Dean se kantoor terug te kom, slaan hy so hard as wat hy kan.
Klaas val geruisloos agteroor en sy kop tref met ‘n dowwe plofgeluid die muur.
S.A. Polisie en swerwer speurder reeks no 36Die baraon van die Namib - Meiring Fouché
Hy rol en rol teen die duin af. Toe hy onder kom, vlieg hy op en storm voort. Hy is nou hier in ‘n dun straat tussen twee duine. Nou weet hy hulle is met ‘n geweer gewapen. Op ses, sewe honderd tree kan hulle jou tussen die blaaie skiet. Nou besef die konstabel hoe belangrik sy maneuver is. Hoe magteloos die meisie is en hoe onmoontlik dit vir hulle twee is om voor hierdie twee agtervolgers uit te vlug.
Tussen hom en die dood en tussen hom en die gevangeneming van die meisie is daar nou net twee dinge - sy vindingrykheid en sy liggaamskrag.
S.A. Polisie en swerwer speurder reeks no 37
Aasvoëls van die Kalahari - Meiring Fouché
Toe konstabel Buks senekal in ‘n onherbergsame deel van die Kalahariwoestyn op ‘n verlate vliegtuig afkom, het hy dadelik ‘n gevoel dat allles nie pluis is nie.
(Agter in die boek word aangedui dat die die laaste boek in die S.A. Polisie-reeks gaan wees, maar dan verskyn boek no 38 wat ook aangegee word dat dit in die S.A. Polisie-reeks is.)
S.A. Polisie en swerwer speurder reeks no 38
Wraak uit die verlede - Meiring Fouché
(Reinardt Fouché verhaal)